open-index/open-wikipedia-markdown huggingface dataset:
Søndre Land prestegjeld

**Søndre Land prestegjeld** var et prestegjeld tilhørende Hadeland og Land prosti i Hamar bispedømme. Det omfattet Søndre Land kommune i Oppland fylke, og hovedkirken var Fluberg kirke.

Søndre Land prestegjeld og dets sogn er nå en del av Søndre Land kirkelige fellesråd underlagt Hadeland og Land prosti.

## Historikk

*Fluguberg sókn* (norrønt) har sin opprinnelse fra kristningen av landet. Fluberg antas å være lagt under Land i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Ved kgl.res. av 25. januar 1866 ble det vidløftige Land prestegjeld delt i Nordre og Søndre Land prestegjeld, gjeldende fra 1. mai 1866. Søndre Land skulle således bestå av Fluberg sogn og Hov annekssogn.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

## Kirkesogn

Prestegjeldet hadde ved sin avvikling følgende sogn og kirker:
* Søndre Land med Enger kapell
* Fluberg med Landåsbygda kapell
* Skute

## Referanser
Logg

En **logg** er sekvensielt lagrede data, ofte i kronologisk rekkefølge. 

Termen kommer fra substantivet **loggbok**, som igjen stammer fra metoden hvor man lar en stillestående «log» (engelsk for «tømmerstokk», men i dette tilfellet bare en treblokk festet med en tråd på en snelle) flyte etter båten for å måle hastigheten (se knop).
Skute kirke

**Skute kirke** er kirken i Skute sogn i Søndre Land prestegjeld. Den står ved Ringelia på vestsiden av Randsfjorden. Kirken er en langkirke av tre bygget som en moderne stavkirke med plass til 380. Den er tegnet av arkitekt Ole Stein, og innviet av biskop Christen Brun 16. juni 1915.

Det ble i 1912 vedtatt at folk i den sørvestre delen av Søndre Land skulle få egen kirke. Peder Skute som eide grunn der kirken skulle bygges var villig til å avstå grunn om to forhold ble oppfylt; folk i lokalsamfunnet skulle bli begravet gratis og gravene skulle bestå for alltid. Disse vilkår har blitt respektert siden.

Kirken fikk elektrisk belysning i 1923 og elektrisk oppvarming i 1955. Kirkegården fikk vanntilførsel i 1956. Et nytt orgel ble installert i 1985.

Kirkegården ble tatt ibruk i 1904. På dette tidspunktet var det ennå ikke reist noen kirke på stedet, men det stod et klokketårn på kirkegården. Olsen Smedhaugen fra Ringelia var den første som ble gravlagt etter at han ble truffet av lynet 22. juli 1904.

## Referanser


## Eksterne lenker
* 
*
Fluberg kirke

**Fluberg kirke** er en kirke i Fluberg sogn i Søndre Land prestegjeld. Kirken står ved Fluberg på østsiden av Randsfjorden. Den er en korskirke bygget i 1703.


File:Fluberg-kirke-1-Norway-HH.jpg|Fluberg kirke ligger på østsiden av Randsfjorden
File:FLUBERG KIRKE Søndre Land, Norway (Lutheran church, 1703) Kirkegård gravsteiner (cemetery) Kirkebakka sol etc 2021-06-01 IMG 1392.jpg|Fluberg kirke er en laftet tømmerkirke med utvendig panel malt i hvitt



File:FLUBERG KIRKE Søndre Land, Norway (Lutheran church, 1703) Kirkegård gravsteiner (cemetery) grantre Kirkebakka sol (øst for Randsfjorden) etc Distorted (forvrengt) panorama 2021-06-01 IMG 1284.jpg|Fluberg kirke ved veien Kirkebakka, med stor kirkegård og utsyn over Randsfjorden i vest


## Referanser


## Litteratur
* 
* 
* 
* 

## Eksterne lenker
* 
* 
*
Rachel Weisz

**Rachel Weisz** (født 1970) er en britisk filmskuespiller. Hun er halvt østerriksk og stammer også fra italiensk og amerikansk ætt. Hun er flere ganger scoret høyt på listen over verdens vakreste, og for tiden jobber hun for kosmetikkprodusenten Revlon.

Weisz begynte karrieren som modell da hun var 14 år gammel, og gikk gradvis over til små reklameroller på TV. Hun studerte drama ved University of Cambridge, og mens hun gikk der var hun med på å starte en liten teatergruppe, kalt *Cambridge Talking Tongues*. For rollen som *Tessa Quayle* i filmen *[[The Constant Gardener (film)|The Constant Gardener]]* fikk hun en Oscar for beste kvinnelige birolle.

## Utvalgte filmer
* *[[Stealing Beauty]]* (1996)
* *[[The Mummy]]* (1999)
* *[[The Mummy Returns]]* (2000)
* *[[Enemy at the Gates]]* (2001)
* *[[About a Boy]]* (2002)
* *[[The Shape of Things]]* (2003)
* *[[Constantine (film)|Constantine]]* (2005)
* *[[The Constant Gardener (film)|The Constant Gardener]]* (2005)
* *[[Eragon (film)|Eragon]] (stemme) *(2006)
* *[[La gutter være gutter]]* (2009)
* ** (2013)
* *[[The Light Between Oceans]]* (2016)

## Referanser


## Eksterne lenker
*
Landåsbygda kirke

**Landåsbygda kirke** er en kirke i Fluberg sogn i Søndre Land prestegjeld, i Landåsbygda. Det er en langkirke av tre med 190 sitteplasser, tegnet av Per Nordan og innviet som kapell i 1965. Bygget tituleres i dag som kirke.

Kirken har en gammel altertavle som er overtatt fra Fluberg kirke, og et orgel som er bygget av Norsk Orgel- og Harmoniumfabrikk.


File:LANDÅSBYGDA KIRKE Kapell, Landåsvegen, Søndre Land, Norway (Lutheran church, Per Nordan 1965) 2021-06-01 IMG 1207.jpg|Kirken i Landåsbygda ble innviet som kapell da bygget stod ferdig på 1960-tallet.
 
File:LANDÅSBYGDA KIRKE Kapell, Landåsvegen, Søndre Land, Norway (Lutheran church, Per Nordan 1965) 2021-06-01 IMG 1231.jpg|


## Referanser


## Eksterne lenker
* 
*
Østsinni kirke

**Østsinni kirke** (**Austsinni**, **Garder** eller **Nordre Land kirke**) er kirken i Nordre Land sogn i Nordre Land prestegjeld, i lien ovenfor Dokka. Den er en langkirke av tre med 400 sitteplasser, bygget i 1877 ved arkitekt Jacob Wilhelm Nordan.

## Referanser


## Litteratur
* 
* 

## Eksterne lenker
* 
* 
* Nordre Land kirkelige fellesråd
* Nordre Land kommune
Vølstad kirke

**Vølstad kirke** er en kirke i Østsinni sogn i Nordre Land prestegjeld, øst for Dokka. Det er en langkirke i tre med 120 sitteplasser, bygget 1959 ved arkitekt Per Nordan.

## Referanser


## Eksterne lenker
* Nordre Land kommune 
* 
*
Nordsinni kirke

**Nordsinni kirke** er kirken i Nordsinni sogn i Nordre Land prestegjeld, vest for Dokka. Den er en korskirke med 300 sitteplasser, bygget i 1758. Den sto opprinnelig der som Haugner kirke står i dag, men ble flyttet til sin nåværende plassering i 1898.

## Referanser


## Eksterne lenker
* 
*
Enger kirke

**Enger kirke** er en kirke i Søndre Land sogn i Søndre Land prestegjeld, på østsiden av Randsfjorden. Den er en langkirke av tre bygget i 1875 ved Herman Frang, restaurert 1950.

## Referanser


## Litteratur
* 

## Eksterne lenker
* 
*
Åmot kirke (Nordre Land)

**Åmot kirke** er en åttekantet trekirke fra 1823 i Torpa sogn i Nord-Torpa i Nordre Land kommune i Innlandet. Kirken står ovenfor neset mellom elvene Livasselva og Dokka.

Kirken er særpreget og har to gallerihøyder, og sitteplass til totalt 700 mennesker (Rasmussen oppgir 800). Prekestolen er plassert over alterpartiet (prekestolalter). Rasmussen oppgir Abraham Phil som arkitekt. Kirken ligner på Gamle Hunn kirke (1821-1881) på Gjøvik. Ifølge Alm ble Gamle Hunn kirke, Jevnaker kirke (1834) og Åmot kirke (1823) bygget etter mønster av Vang kirke ved Hamar. Byggmester Svend Aspaas fra Røros laget trolig modellen som ble sendt i en sekk til Torpa da Åmot kirke skulle bygges. Alm antar at samme modell ble brukt for Hunn og Jevnaker. Ifølge Kolsrud var det Pihl selv som laget modellen. Åmot kirke ligner på gamle Hunn kirke ved at begge begge har en liten stubbe av et tårn midt på taket, mens kirkene på Jevnaker og Vang er like ved at de har et stort firkantet tårn i vestenden. Hunn kirke skal ha vært noe mindre enn Åmot kirke. Prekestolalteret var også likt utformet ifølge Kolsrud, med oppgang til prekestolen via en trapp fra sakristiet. I Åmot kirke kunne døren til prekestolen åpnes og lukkes med en spesiell mekanisme ved alteret.

Orgelet er bygget i 1979 av Norsk Orgel- og Harmoniumfabrikk, Snertingdal. Det har 18 stemmer fordelt på to manualer og pedal.

I tårnet henger to klokker fra 1821 og 1823. De er støpt av Skiøberg. Olsen Nauen Klokkestøperi monterte automatisk ringeanlegg i 1996.

## Referanser


## Eksterne lenker
* 
*
Åmot kirke

Flere kirker har navnet **Åmot kirke**:
* Åmot kirke (Rena) i Hedmark fylke.
* Åmot kirke (Nordre Land) i Oppland fylke.
* Åmot kirke (Modum) i Buskerud fylke.
Sjakknotasjon

**Sjakknotasjon** er et system for å skrive ned gangen i et sjakkparti for senere gjennomgang og analyse.  Før andre verdenskrig var det vanligst med *beskrivende notasjon*, men senere overtok *algebraisk notasjon*, som baserer seg på sjakkbrettets koordinatsystem. 

## Brikkenes betegnelser

## Felt
Feltene på sjakkbrettet er et koordinatsystem. Vannrett har feltene bokstaver fra *a* til *h* (venstre til høyre), og loddrett tall fra 1 til 8 (ned og oppover, sett fra hvit). Feltene noteres med sammensetninger av disse; bokstaven først og tallet etter. For eksempel står en hvit dronning i åpningsstillingen på feltet d1.

## Notasjon
Når man noterer, skriver man først bokstaven og så feltet brikken går til.

Eks.: Hvis en løper går til e3, skriver man Le3.

Når en bonde flyttes, skriver man bare feltet den går til.

Eks.: Hvis en bonde står på e2 og går til e4, skriver man bare e4.
 
Hvis to like brikker kan flytte til samme felt, bruker man i tillegg bokstaven til raden den flyttet fra.

Eks.: Hvis to hvite springere står på d2 og e3 og en av den flytter til c4, skriver man enten Sd-c4 eller Se-c4, avhengig av hvilken brikke som flyttes.

Hvis man vil være ekstra korrekt, *kan* man skrive både feltet den flyttet fra og feltet den flytter til.

Eks.: Hvis et tårn flytter fra a1 til a6, kan dette noteres Ta1-a6. a1-6 er også tilstrekkelig.

**x**

Hvis brikken slår en annen brikke, skriver man x mellom brikkens bokstav og feltet den slår på.

Eks.: Hvis et tårn slår en springer på h5, skriver man Txh5.

**+**

Når det er sjakk, skriver man et plusstegn etter feltet.

Eks.: Txh5+

**++ / #**

Dersom det er matt, kan man skrive ++ eller #.

Eks.: Dxf7++ eller Dxf7#

NB! ++ Kan også stå for dobbelsjakk, hvor f.eks. en springer flytter seg og sjakker kongen, og samtidig åpner vei for et tårn som sjakker samtidig.

**Rokade**

Kort rokade skrives 0-0

Lang rokade skrives 0-0-0

**1.**

Man bruker alltid numre foran trekkene. I starten på en rekke med trekk (eller bare ett) setter man én prikk for hvits trekk og tre prikker for svarts trekk.

Eks.:
1.e4 e5
2.Sf3 Sf6
3.Sd4 exd4

Kun andre halvpart:
2...Sf6
3.Sd4 exd4'''

## Kvaliteten på trekkene
* Tegnet "?!" brukes om et tvilsomt trekk.
* Tegnet "!?" om et spennende trekk. 
* Tegnet "!" om et godt trekk.
* Tegnet "!!" om et svært godt trekk.
* Tegnet "?" om et dårlig trekk.
* Tegnet "??" om et svært dårlig trekk.
Daler Mehndi

**Daler Mehndi** (punjabi:ਦਲੇਰ ਮਹਿੰਦੀ, født 18. august 1967) er en bhangra/popsanger fra India. Han er kjent for sin utagerende dansing og sine musikkvideoer.

## Referanser


## Eksterne lenker
* 
* 
* 
* 
* Offisielt fotogalleri
* The Ragdaa Forum
* ''Tunak Tunak Tun'' musikkvideo
Tyrann

**Tyranner** (gresk τύραννος  *týrannos*, et lånord fra lydisk; ikke-indoeuropeisk i opprinnelse og knyttet til hebraisk *seran* som var israelittenes betegnelse på filisternes regenter.) var aristokrater som gjorde seg til eneherskere i bystatene i antikkens Hellas, uavhengig av loven. Styreformen til en tyrann kalles «et tyranni».

Hippias fra Elis fra 400-tallet f.Kr. påpekte at Homer ikke brukte betegnelsen, som først kom inn i gresk på Arkhilokhos' tid på 400-tallet f.Kr. Aristoteles beskriver tyrannens virke slik i *Politikken*: 
:«*Tyrannen kommer fra folket og mobben mot de ledende kretser, for å hindre at folket skal lide vondt fra dem.*»
 
Ordet «tyrann» var den gang nøytralt, men fikk senere en negativ klang. Platon omtalte i *Republikken* tyrannen som den som kommer for å «avslutte gjeld og monopolet på landjord», men gjør seg uunnværlig ved å konstant å føre krig, og kan da skattlegge de fattige og la de modige dø, helt til de legger ham for hat. 

Aristoteles definerte også tyranni slik: «*Enhver enehersker som ikke trenger å rettferdiggjøre seg, og hersker over likemenn og dem bedre enn ham selv, ut fra sine egne interesser og ikke deres, kan bare styre via tyranni.*» Aristoteles skrev også at i demokratier må den som velges, smiske for velgerne, mens i et tyranni er det tyrannens nærmeste krets som smisker. Gode menn med integriteten intakt er en trussel for tyrannen, da ingen med integritet antas å nedverdige seg til smisking. Der en konge beholder makten gjennom vennskap, vil tyrannen ikke stole på kretsen rundt seg, ettersom de kan ta fra ham makten.

Tyrannen Falaris fra Akragas på Sicilia (570–554 f.Kr.) brente angivelig sine fiender mens de levde, mens Pittakos fra Mytilene (640-568 f.Kr.) ble kjent for å skape fred og rikdom - og for å straffe fulle kriminelle hardere enn de som holdt seg edru. Periander i Korinthos (627–585 f.Kr.) økte eksporten av varer, men drepte sin gravide kone Melissa, brente inne sine konkubiner, sendte sin sønn i eksil og forsøkte å kastrere sønner av sine antatte fiender.

Niccolò Machiavelli beskrev i *[[Fyrsten]]* hvordan en tyrann kan t ta alle midler i bruk for å beholde makten.

## Moderne bruk
I dag betegner ordet en maktsyk enehersker som styrer brutalt, eller en maktsyk person. «Tyranni» beskriver en styreform hvor én person, tyrannen, eneveldig setter grensene for sin maktutøvelse og styrer alt ut fra egne interesser. Med uinnskrenket makt kan statslederen definere lover og regler som skal gjelde i samfunnet, men også vilkårlig neglisjere retningslinjer han har satt for andre, til ikke å gjelde ham selv.

I dag beskriver «diktator» mer nøytralt en eneveldig hersker, mens «tyrann» har en mer negativ valør.

## Referanser


## Litteratur
* Johan Henrik Schreiner: *Antikkens historie* Oslo 1998
Matthias Claudius

**Matthias Claudius** (født 15. august 1740 i Reinfeld (Holstein), død 21. januar 1815 i Hamburg) var en tysk dikter som blant annet skrev teksten til Franz Schuberts berømte sang «Der Tod und das Mädchen» *(Døden og piken)*.

## Referanser


## Litteratur
* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum Forlag, Oslo, 1995. ISBN 82-543-0573-0, s. 59
Tirpitz

**Tirpitz** kan referere til:

* Alfred von Tirpitz, tysk storadmiral
* «Tirpitz», tysk slagskip
* Tirpitz Museum, krigshistorisk museum
Transportmiddel

Et **transportmiddel** eller **framkomstmiddel** er et middel for transport, frakt og forflytning av  gjenstander, mennesker og dyr. Det kan være mekaniske og motoriserte kjøretøy, det vil si vogner, fartøy eller fly drevet med motor, eller muskelkraft til frakt av varer og passasjerer.

## Eksempler
* Sykkel – moped – motorsykkel
* Bil – buss
* Båt – flåte – ubåt – kano – kajakk
* Fly – luftballong – luftskip – hangglider – rakett
* Tog – dressin – trikk – svevebane
* Rullestol – bærestol – båre – bæremeis
* Hest – kamel – kløv
* Kjerre – vogn 
* Karjol
* Tralle – trillebår
* Taubane
* Ski – skøyter
* Heis – rulletrapp
Muskelkraft

**Muskelkraft** er kraft generert ved sammentrekning av muskler.

## Nedsatt muskelkraft

Nedsatt evne til å generere kraft i muskler kan påvirke bevegelsesmønster, fysisk aktivitet og utholdenhet. Det kan også gi smerter eller kramper.

## Måling av muskelkraft

Muskelkraft har tidligere ofte blitt målt subjektivt. I forskningsstudier har man brukt en såkalt MRC-skala (Medical Research Council) i manuell muskeltesting:

For å få en mindre subjektiv måling kan en benytte et myometer som er et instrument som måler kraften i muskelen ved standardiserte bevegelser.

## Se også
*muskler
Eksfoliasjon

**Eksfoliasjon** (fra det latinske "ex", ut av/fra, "fyllon", blad), også kjent som **avskalling** og **flakdannelse**, er et fenomen innenfor geologi hvor det dannes sprekker parallelt med bergoverflaten, som igjen gjør at steinen løsner i større flak. 

Prosessen fører til ytre avskalling på bergarten og kan skyldes forvitring eller trykkavlastning. Selve eksfoliasjonen skjer i sprekker i bergarten, en typisk eksfoliasjon kan skje ved bergarten sprekker opp som en løk langs sprekker som er parallelle med overflaten.

## Referanser
Slaget ved Himera (480 f.Kr.)

**Slaget ved Himera** i 480 f.Kr. skal ha blitt utkjempet på samme dag som det mer berømte slaget ved Salamis. Dette slaget ble utkjempet på Sicilia mellom de greske styrkene til Gelon, konge av Siracusa, og Teron, herskeren av Akragas, og de karthagenske styrkene til Hamilkar. Resultatet ble gresk seier og etableringen av Siracusa som den dominerende makten i østlige Sicilia.
Colón (Panama)

**Colón** er en havneby ved Panamas karibiske kyst. Byen ligger ved innløpet til Panamakanalen, og er hovedstad i provinsen Colón og har i lange perioder vært Panamas nest største by. Opprinnelig var Colón begrenset til øya Manzanillo. Etter at den amerikanske kanalsonen ble avviklet, har byen blitt utvidet til også å omfatte Cristóbal, Rainbow City, Margarita og Coco Solo, samt den tidligere basen for USAs hær, Fort Gulick. 

## Historie
Flere byer ble grunnlagt i området i den spanske kolonitida, deriblant Nombre de Dios og Portobello, men i tur og orden ødelagt av pirater. I 1850 grunnla amerikanerne byen som den atlantiske endestasjonen for jernbanen over Panamaeidet. I denne perioden økte trafikket over eidet sterkt på grunn av gullrushet i California. Gullgraverne fant veien via Panama tryggere og lettere enn å krysse USA. I perioder ble byen av det den amerikanske kolonien kalt *Aspinwall*, mens de spansktalende kalte byen Colón, den spanske formen for Columbus. Som følge av jernbanebyggingen ble det anlagt en molo fra byen på øya Manzanillo til fastlandet, og grøfting ble foretatt i den vannsyke jorda for å kunne bygge større bygninger. 

Mye av byen brant under en borgerkrig i Colombia, som Panama var en del av, i 1885, og en ny storbrann raste i 1915. I 1948 ble den sørøstre delen av øya Manzanillo erklært som en frihandelssone, og sonen har siden blitt utvidet. 

Mens Colón hadde sin økonomiske blomstring, hadde byen nattklubber, kabareter og kinoer. Byens borgere var stolte av byen, av den pent vedlikeholdte byen og de mange fremstående menneskene fra byen. Politisk uro på 1960-tallet innledet imidlertid et forfall, som ble forsterket under diktaturene til Omar Torrijos Herrera og Manuel Noriega mellom 1968 og 1989.

I de senere årene har arbeidsløsheten ligget rundt 40 %, og andelen fattige er enda høyere. Narkotikamisbruk og fattigdom har bidratt til høy kriminalitet og vold, noe som flere panamanske regjeringer ikke har klart å redusere.

## Befolkning
I 1900 var det ca. 3&nbsp;000 innbyggere i Colón. Byen vokste sterkt i forbindelse med byggingen av kanalen, og i 1920 bodde det 31&nbsp;203 mennesker i Colón. I 2000 lå befolkningstallet på ca. 204&nbsp;000. 

Med byens økonomiske forfall forlot store deler av overklassen og middelklassen byen, noe som gjorde byen mindre etnisk sammensatt enn før. Grupper av nordamerikanske, greske, italienske, jødiske, kinesiske og sørasiatiske eksilmiljøer forlot byen til fordel for Panama by, kanalsonen og utlandet. I dag finnes ennå noen sørasiatiske og arabiske miljøer i velstående deler av byen så vel som i lukkede samfunn utenfor byen. De fleste i Colón er enten av vestindisk opphav, eller er spansktalende mestiser. Engelsk språk lever blant noen av etterkommerne etter vestindiere som kom for å bygge kanalen.
Protolitt

**Protolitt** (fra gresk πρωτο (*prōto*), «først», og λίθος (*líthos*), «stein») er et begrep innenfor geologi som beskriver den opprinnelige bergarten før den har gjennomgått en endring via metamorfose, som en metamorf bergart er dannet av.

Et annet ord for protolitt er **opphavsbergart**.

## Referanser
Incubus (band)

**Incubus** er en rockegruppe fra California i USA. Gruppa ble dannet i 1991 av vokalist Brandon Boyd, gitarist Mike Einziger, og trommis Jose Pasillas da de gikk på Calabasas High School. Gruppa ble senere utvidet med bassist Alex «Dirk Lance» Katunich og Gavin «DJ Lyfe» Koppell; som senere ble erstattet med bassist Ben Kenney og DJ Kilmore. 

## Medlemmer

;Nåværende medlemmer
* Brandon Boyd – Vokal, perkusjon, gitar (1991– )
* Mike Einziger – gitar, piano, backingvokal (1991– )
* José Pasillas II – trommer (1991– )
* Chris Kilmore – DJ, keyboard (1998– )
* Ben Kenney – bassgitar, backingvokal (2003– )

;Tidligere medlemmer
* Alex "Dirk Lance" Katunich – bassgitar (1991–2003)
* Gavin Koppell – DJ, keyboard (1995–1998)

## Diskografi

* *[[Fungus Amongus]]* (1995)
* *[[S.C.I.E.N.C.E.]]* (1997)
* *[[Make Yourself]]* (1999)
* *[[Morning View]]* (2001)
* *[[A Crow Left of the Murder...]]* (2004)
* *[[Light Grenades]]* (2006)
* *[[If Not Now, When? (album)|If Not Now, When?]]* (2011)

### Nummer-en singler
Alle singlene under han vært Nr.&nbsp;1 på US Alternative Songs-lista.

## Eksterne lenker
* 
* 
*
Pyrrhoskrigen

**Pyrrhoskrigen** var en krig mellom Pyrrhos av Epirus og den romerske republikk i tidsperioden 280 f.Kr. og 275 f.Kr.. Krigen var en rekke med slag og skiftende politiske allianser blant grekerne (særlig Epirus, Makedonia, og bystatene i Magna Graecia), romerne, de italiske folkene (særlig samnitere og etruskere) og kartagere. Krigen var en viktig forløper til punerkrigene fordi romerne etablerte seg som en stor krigsmakt som til slutt kunne utfordre stormakten i Middelhavet, Kartago.

Pyrrhoskrigen begynte som en mindre konflikt mellom Roma og den greske byen Tarantas (latin: *Tarentum*) i sørlige Italia over et brudd på en marineavtale som ble utført av en av Romas konsuler. Tarantas hadde imidlertid gitt støtte til den greske herskeren Pyrrhos av Epirus i hans konflikt med byen Korkyra på øya Korfu det joniske hav, og de ba deretter om militær støtte fra Epirus. Pyrrhos æret sine forpliktelser til Tarantas og gikk inn i en kompleks rekke av konflikter som involverte Tarantas og romerne, samniterne, etruskerne, og den greske byen Thurioi (og til sist også andre greske byer i Magna Graecia). Pyrrhos ble også involvert i den interne politiske konflikten på Sicilia, foruten også den sicilianske striden mot å bli dominert av Kartago.

Pyrrhos' deltagelse i de regionale konfliktene på Sicilia reduserte Kartagos innflytelse drastisk. I Italia synes hans deltagelse å ha vært minst effektiv, men fikk likevel langevarige virkninger. Pyrrhoskrigen viste både at bystatene i antikkens Hellas ikke lenger kunne forsvare de greske koloniene i sørlige Italia og at de romerske legionene kunne stå imot hærene fra de hellenistiske kongedømmene — den dominerende krigsmakten i Middelhavet på denne tiden. Det åpnet for at Roma kunne dominere Den italienske halvøya og underlegge seg de greske bystatene. Romas historie i internasjonale militære konflikter var også til støtte i rivaliseringen med Kartago som til sist endte i punerkrigene.

Lingvistisk var Pyrrhoskrigen kilden for uttrykket «pyrrhosseier», et begrep for en seier så kostbar at det var likestilt med et tap. Dets opprinnelse kan bli sett i historikeren Plutarks beskrivelse av rapporten til et seierrik slag:
:*De to hærene skiltes ad; og vi er fortalt at Pyrrhos sa til en av som gratulerte ham med hans seier: «Om vi er seierrike i enda et slag med romerne, er vi helt fortapt.»*

## Referanser
Lutvann

**Lutvann**, eller **Lutvannet**, er et vann som ligger 205 meter over havet i Østmarka i Oslo kommune. Vannet er det dypeste i Østmarka. Største målte dybde ved kartlegging med ekkolodd i 2017 var 55,1 meter. Gjennomsnittsdybde på 22,1 meter. Vannet er også lett å komme til og brukes derfor jevnlig av fridykkere. Vannet har tilsig fra åsene rundt, men ingen større forsyningselv. Lutvann tømmer i Lutvannsbekken som løper gjennom Lutdalen til Nøklevann. Vannets dybde og lite tilsig gir Lutvann forholdsvis liten gjennomstrømming. Vannet er forholdsvis høyt kalkholdig og er uvanlig klart.

I vannet finnes både ørret, abbor og norsk røye, i tillegg til at det er satt ut både kanadarøye og bekkerøye. Dessuten finnes stingsild og ørekyt.

Ved Lutvann ligger militærleiren Lutvann leir.

Lutvann har badeplass på nordsiden av vannet. Lutvann har to øyer, Nordholmen og Sydholmen. Sydholmen er minst og kan virke som flere små i klynger ved høy vannstand.

## Se også
* Liste over innsjøer i Oslo

## Referanser




## Eksterne lenker
* 
* Oslomarkas Fiskeadministrasjon om Lutvann, bilder og lenker
Borggård

**Borggård** er en plass under åpen himmel inne i en borg, omgitt av borgens bygninger eller murer. Vanligvis har bygningene adkomst fra borggården.

## Litteratur
*Ahlstrand, Jan Torsten.; *Arkitekturtermer*. Lund: Studentlitteratur, 1976,
Eksplosjon

En **eksplosjon** er en eksoterm kjemisk prosess som, når den forløper ved konstant volum, vil forårsake en meget hurtig og betydelig trykkøkning. 

Kjemisk drevne forbrenninger som går med høy hastighet blir gjerne omtalt som *eksplosjoner*, mens kjemisk drevne nedbrytinger i høy hastighet omtales som *[[detonasjon]]er*. Den første typen er gjerne knyttet til forskjellige former for krutt, mens den siste typen er gjerne knyttet til forskjellige former for sprengstoff. Det finnes også overgangsformer hvor en forbrenning i høy hastighet utløser en detonasjon.

## Ulike typer eksplosjoner
Det finnes flere ulike typer eksplosjoner:
* **Kjemiske** **eksplosjoner**
** Uniforme reaksjoner
*** *Termisk eksplosjon*
** Propagerende reaksjoner
*** *Deflagrasjon -* Eksplosjon der forbrenningsbølgen sprer seg med underlydshastighet i forhold til ubrent gass forut for flammen.
*** *Detonasjon -* Eksplosjon der trykkbølgen sprer seg med overlydshastighet i det aktuelle materialet.
* **Mekaniske eksplosjoner** - forårsakes av mekaniske krefter
* **Nukleære** **eksplosjoner** - inntrer når kjernereaksjoner produserer store energimengder over kort tid.
* **Elektriske** **eksplosjoner**  

## Eksterne lenker
*SNL: Eksplosjon
Reklamebyrå

Et **reklamebyrå** er en virksomhet som leverer tjenester og produkter innen markedskommunikasjon og reklame. Kundene er i første rekke kommersielle virksomheter som driver markedsføring av produkter og tjenester, ideelle organisasjoner, offentlige foretak og institusjoner og andre som trenger hjelp til å planlegge og gjennomføre profesjonell audiovisuell, verbal og visuell kommunikasjon overfor bestemte målgrupper. Oppdragene kan derfor omfatte alt fra internasjonale reklamekampanjer og grafisk og annen profilering til klistremerker, annonseutforming og webdesign. Yrkesgrupper som arbeider i et reklamebyrå, er blant annet markedsøkonomer, tekstforfattere, AD-er og grafiske designere.

## I Norge
Reklamebyråforeningen i Norge ble stiftet i 1911. Den gikk i 2003 sammen med Kreativt Forum (stiftet i 1967) til en ny forening for alle som arbeider med kommersiell kommunikasjon.

## Se også
*Reklame
*Informasjon og samfunnskontakt
Glommavassdraget

**Glommavassdraget** er Norges største og lengste vassdrag, med et nedbørsareal på &nbsp;km² (13 % av Norges areal). Vassdraget inkluderer elvene Glomma, Lågen og Vorma med bielver, samt en rekke større og mindre innsjøer. Blant annet inngår de store innsjøene Mjøsa (Norges største) og Øyeren. Glommavassdraget står for 8,7 % av Norges vannkraft.

Glommavassdragets nedbørfelt omfatter arealer i fylkene Sør-Trøndelag (1&nbsp;757&nbsp;km²), Oppland (16&nbsp;294&nbsp;km²), Hedmark (19&nbsp;253&nbsp;km²), Akershus (2&nbsp;828&nbsp;km²) og Østfold (1&nbsp;790&nbsp;km²), foruten et mindre areal på svensk side av riksgrensen mellom Norge og Sverige. nedbørfeltet strekker seg inn i fjellområdene ved grensen til Sogn og Fjordane og Møre og Romsdal fylker. Djupvatnet ved Geiranger og østsiden av fjellet Dalsnibba er vassdragets nordvestligste punkt. Vannskillet mellom Stryn og Skjåk går vest for fylkesgrensen ifølge NVEs kart. I nord og øst går vannskillet i nærheten av Mustjønna i Tydalsfjellene. Vannskillet mellom Vingersnoret og Vrangselva er så lavt at ved flom og høy vannstand i Glomma renner vann fra Vingersjøen ut i Vrangselva. Etter siste istid rant trolig hovedelven Glomma langs Vrangselvas løp sørover inn i Sverige. Under flom, kanskje for 7000 år før vår tidsregning, brøt Glomma gjennom en morene som sperret ved Kongsvinger og tok veien vestover.

Vorma har mindre massetransport enn Glomma fordi Mjøsa fungerer som sedimentasjonsbasseng for faste partikler transport i Lågens vannmengder.

Fordi erosjonen er kraftigere vest og nord for vannskillet (mot Vestlandet og Trøndelag) flyttes vannskillet stadig mot øst og innskrenker Glommavassdragets nedbørfelt. Noen elver som tidligere drenerte østover, drenerer nå vestover for eksempel øverst i Romsdalen der blant annet sideelvene Verma og Ulvåa danner agnordaler til Rauma.

Omtrent halvparten av Glommas nedbørfelt er skogkledd. Lågen og Vormas nedbørfelt er dekket av en fjerdedel skog. nedbørfeltet omfatter Dovrefjells sørskråning og sørover, deler av Breheimen med Jostedalsbreens nordende og store deler av Jotunheimen. I nedbørfeltet er vinteren stort sett lang og kald, og mye av nedbøren faller som snø. Den naturlige vannføringen er svært liten på ettervinteren. Snøsmelting i kombinasjon med regn kan gi stort flom og uregulert kan flommen gå opp mot 19 meter over laveste vannføring. Ved flom har vannføringen i Sarpsfossen vært på opp mot 3500 m3/sekund mot normal vannføring på 200–300 m3/sekund.

## Soneinndeling

Glommavassdraget kan deles inn i fire soner, etter nedbørfelt:
# Lågen med Mjøsa
# Øvre Glomma (Glomma ned til Elverum)
# Strekningen Elverum til Øyeren, inkludert Vorma
# Nedre Glomma (Øyeren til utløpet)

Gudbrandsdalslågen med Mjøsa med tilløp og elva Vorma med sidelever renner ut i Glomma ved Vormsund i Akershus. Denne vestre delen av Glommavassdraget har et nedbørfelt på &nbsp;km² hvorav størsteparten (16&nbsp;294&nbsp;km²) ligger i Oppland fylke.

## Referanser
RFLP

**RFLP** (**Restriction Fragment Length Polymorphism**) er betegnelsen på forskjeller i DNA-sekvensen til to homologe kromosomer. Dette gir restriksjonsfragmenter av forskjellig lengde. 
Dette kan brukes for å lage genetiske markører på koblingskart.
Gaullisme

**Gaullismen** (fransk: *gaullisme*) henviser til en ideologisk blanding av nasjonalisme og karismatisk populisme. Den er utarbeidet og inspirert av den franske motstandslederen og den senere president Charles de Gaulle, selv om han motsatte seg betegnelsen. Gaullistisk ideologi, basert på de Gaulles idéer og handlinger, endret og utviklet seg med tiden. Den kjennetegnes på betoningen av Frankrikes uavhengighet fra nasjoner, og hadde berøringspunkter med sosialkonservatisme, og ble således ofte oppfattet som en høyreideologi selv om det også fantes gaullister på venstresiden. Likevel, Serge Berstein er av den oppfatning at gaullismen er «hverken en lære eller en politisk ideologi» og kan således ikke betraktes som enten venstre eller høyre.

Et direkte forhold mellom folk og myndigheter er en sentral del av det politiske budskap. Med sin plebisitære (karismatiske) og populistiske orientering, representerer gaullismen den bonapartistiske tradisjon. Gaullismen har alltid hatt et sterkt personalistisk trekk.

## Referanser


## Litteratur
* Berstein, Serge (2001): «Gaullism» i: Krieger, Joel: *The Oxford Companion to Politics of the World*, 2. utg., Oxford University Press. ISBN 0-195-11739-5
* Choisel, Francis (1987): *Bonapartisme et gaullisme*, Paris, Albatros.
* Choisel, Francis (2016): *Comprendre le gaullisme*, L'Harmattan.
* Kritzman, Lawrence D; Reilly, Brian J (2006): «Gaullism» i: *The Columbia History of Twentieth-century French Thought*. Columbia University Press. ISBN 0-231-10791-9.
* Touchard, Jean (1978): *Le gaullisme (1940–1969)*, Paris, Seuil, coll. Points Histoire.

## Eksterne lenker
* «Gaullism», *Wiktionary*
Alt for Norge (film)

***Alt for Norge*** er en norsk stumfilm fra 1912. Filmen regnes som tapt.

Filmen var en dramafilm om Robert Stephansons ballongferd med luftballongen «Norge» 17. september 1911. Ferden gikk fra Bislett via Lillestrøm, Jessheim, Nes og Skarnes til Braenmoen (sannsynligvis Brennmoen) i Solør.

## Medvirkende
* Robert Stephanson - ballongfører
* Chr. Nobel - passasjer i luftballongen
* Eugen Hovind - passasjer i luftballongen

## Referanser


## Eksterne lenker
*
Anny – en gatepiges roman

***Anny – en gatepiges roman*** er et norsk stumfilm fra 1912. 

## Handling
Den vakre Anny, som jobber i en sigarbutikk, opplever at en kjent grosserer blir betatt av henne og tilbyr henne jobb i sin manufakturforretning. Anny er litt engstelig, men tar imot tilbudet, i stor grad for å komme unna sin fordrukne far.

Det oppstår snart et forhold mellom Anny og grossereren, og hun brenner alle broer til sitt tidligere liv, og lar lettsindigheten ta over. Anny har ingen følelser for grossereren, og finner seg en ny venn. Hun lurer så grossererens sønn til å stjele farens nøkler, så hun kan røve pengeskapet hans.

Tyveriet blir oppdaget, og det blir et voldsomt oppgjør mellom far og sønn, som kulminerer med at sønnen går med på å fordufte til Amerika. Sønnen prøver å ta sitt eget liv med gift, og blir bragt hjem. Etter lang tids sykeleie kommer han seg, og blir tatt til nåde igjen.

Anny er for godt havnet på dårlige veier og synker dypere og dypere ned i elendighet.

## Roller
* Anny &ndash; Julie Jansen-Fuhr
* Grosserer Willmann &ndash; Johan Andersson
* Grossererens kone &ndash; Gunlaug Lund
* Sønnen &ndash; Waldemar Zwinge
* Snapp, bankkasserer &ndash; Eugène Bech
* Annys venninne &ndash; Aagot Gundersen
* Annys mor &ndash; fru Zwinge
* Annys far &ndash; Ole Brun Lie
* doktoren, en bokholder, butikkunde &ndash; Kolbjørn Skjefstad

## Referanser


## Eksterne lenker
*
NetWare

**NetWare** var et  nettverksoperativsystem som ble introdusert av Novell i 1983. Siste versjon (6.5 SP8) ble lansert 6. mai 2009.

Det var et selvstendig operativsystem som likner litt på Linux og Unix. NetWare har fra starten av tilbudt tjenester som fildeling og skriverdeling, samt håndtering av brukeridentiteter og brukerrettigheter. Frem til midten av 1990-tallet var NetWare nærmest enerådende på dette markedet som det eneste nettverksystemet ved siden av UNIX for datamaskiner med x86-arkitektur. Systemet var basert på Novells egne nettverkprotokoll IPX/SPX, men etter hvert som TCP/IP ble stadig mer utbredt på grunn av internet fikk det konkurranse fra Microsoft Windows NT 4.0 og senere Windows 2000 og Windows Server 2003. 

I Norge er det størst utbredelse av NetWare i offentlige etater, på høgskoler og universiteter.

Siden NetWare 4.0 er Novell i ferd med å gjøre de fleste av sine tjenester plattformuavhengige. Etter at Novell kjøpte Linux-selskapet Suse Linux, satser Novell på Linux som serverplattform, og etter hvert kan alle Novells tjenester kjøres på Linux. Support av NetWare ble innstilt mars 2010.

## Se også
* Novell eDirectory

## Referanser


## Eksterne lenker
*
Krøyer

**Krøyer** kan referere til:

* Henrik Nikolai Krøyer, dansk zoolog
* Peder Severin Krøyer, dansk maler og billedhugger
Fotogrammetri

**Fotogrammetri** er faget, vitenskapen og den indirekte måleteknikken som brukes når en ved hjelp av fotografiske eller digitale bilder observerer og bestemmer egenskaper som for eksempel beliggenhet, form, størrelse og identitet for avbildet terreng eller andre gjenstander.
Selve ordet «fotogrammetri» er satt sammen fra gresk *fos* - lys, *grafein* - skrive, tegne og *metron* - mål.

## Referanser
Kjetta på Dovre

**«Kjetta på Dovre»** er et norsk folkeeventyr som handler om en mann på vandring som trenger hus til seg selv og *Kvitbjørnen* sin på julaften. Menneskene som bor der sier at det går bra, men hver julaften kommer det troll, og tar seg inn i huset. Folkene flytter ut på julaften, etter de har dekt opp til festmåltid for trollene. Mannen etterlater bjørnen under bordet. Og når trollene kommer, prøver en av de yngste å mate det han tror er en katt, med pølse. Bjørnen svir seg på snuten, og jager ut alle trollene.

Neste år roper trollene på Halvor, huseieren. De lurer på om kjetta fortsatt er der. Halvor sier at det er hun, og at hun har ynglet, og fått syv unger til, da sier trollene at de aldri skal komme igjen, og drar.

Den varianten av «Kjetta på Dovre» som er best kjent, er Asbjørnsen og Moes versjon i *[[Norske Folke-Eventyr]]*. «Kjetta på Dovre» hører til den gruppa av eventyr som i norsk eventyrtypologi kalles eventyr om det dumme trollet. Det har typenummer 1161 i Aarne-Thompsons eventyrklassifikasjon. Fortellingen er også registrert som vandresagn. I Reidar Th. Christiansens katalog *[[Vandresagn|Migratory Legends]]* har den typenummer ML 6015.

Eventyret er et eksempel på at Dovrefjell har hatt en mytisk status i norsk folkediktning og folketro, som et sted der det er samla spesielt mye trollskap. Asbjørnsen og Moes bruk av stedsnavnet i dette eventyret og i «Høna som skulle til Dovrefjell for at ikke all verden skulle forgå» har i sin tur bidratt til den særlig stillinga som Dovrefjell har i nordmenns bevissthet også i dag.

Knut Liestøl har forska på vandringsvegene for eventyret, som kjennes i varianter fra flere land i Nord-Europa. «Kjetta på Dovre» er et av få eksempler på at virkelige stedsnavn opptrer i eventyr.

## Se også
* Tåtten om Audun fra Vestfjordene
## Referanser
Novell eDirectory

**Novell eDirectory** er en katalogtjeneste for administrasjon av ressurser i et datanettverk. Det er en database som inneholder informasjon om brukere, ressurser og rettigheter i datanettverket. Informasjonen er organisert slik at man kan håndtere den effektivt og sikkert.

## Bruk
Eksempler på hva eDirectory kan inneholde er informasjon om hvilke dataprogrammer, hvilke filområder, hvilke skrivere og hvilke internett-sider en pålogget bruker har tilgang til. eDirectory kan også inneholde informasjon om brukerens passord, hvilken datamaskin brukeren benytter og når brukeren sist var pålogget.

De fleste produkter og tjenester som Novell leverer er integrert mot eDirectory, og gjennom eDirectory knyttes tjenestene sammen slik at brukeren slipper å ha brukernavn og passord til hver enkelt tjeneste.

Det finnes en rekke slike katalogtjenester, men de to mest brukte er Novell eDirectory og Microsoft Active Directory.
## Eksterne lenker
*
Annonse

**Annonse** er en betalt melding som gjengis i en avis, et blad, på Internett eller et annet offentlig sted. Annonser inneholder oftest reklame, men kan også være ikke-kommersielle bekjentgjørelser. Annonsene kan være både store helsides annonser og mindre enspalte- eller rubrikkannonser. De fleste aviser har sine egne annonseavdelinger som tar imot tekst og budskap og lager enkle annonser for annonsørene. Større annonser utformes gjerne av reklamebyråer.

Dødsannonser er små kunngjøringer ved dødsfall.

Stillingannonser er ofte annonser som følger annonsørens grafiske profil. Dette kan være en effektiv for merkevarebygging. Stillingsannonser i avis er fortsatt populært selv om digitale medier har vist seg å være en effektiv alternativ kanal. 

## Se også
* Reklame
* Plakat
* Profilering
* Markedsføring

## Eksterne lenker
*
Narrenes skip

**Narrenes skip** er en gammel allegori, det vil si symbolsk forestilling eller bildeframstilling, som har vært brukt i vestens folkelige kultur, litteratur og malerkunst siden middelalderen. På en selvkritisk og selvironisk måte symboliserer Narrenes skip verden og menneskene, framstilt som et skip med likegyldige passasjerer som verken vet eller vil vite hvor ferden går. I middelalderens karnevalistiske opptog var gjerne Narrenes skip representert ved spesielle vogner. Ifølge legendene skulle det enkelte steder være skikk å sende byens «narrer», det vil si de gale, utstøtte og hjemløse, avsted med et skip til en annen by eller ut på havet til en uviss skjebne. Dette har vist seg ikke å stemme.

Narrenes skip kalles *Narrenschiff* på tysk, *Stultifera navis* på latin og *Ship of Fools* på engelsk.
 
## Andre betydninger (utvalg)
Narrenes skip, Narrenschiff eller Ship of Fools kan også henvise til:

### I litteratur og billedkunst
#*[[Narrenes skip (maleri)|Narrenes skip]]* er et maleri fra ca. 1495, malt av Hieronymus Bosch.
#*[[Narrenes skip (satire)|Narrenes skip]]* eller *Narrenschiff* er en satirisk fortelling fra 1494 skrevet av Sebastian Brant.
#*[[Narrenes skip (Porter-roman)|Narrenes skip]]* (*Ship of Fools*) er en roman fra 1962, skrevet av Katherine Anne Porter (norsk utgave året etter).
#*[[Narrenes skip (film)|Narrenes skip]]* (*Ship of Fools*) er en spillefilm fra 1965 basert på Porters roman.
#*Ship of Fools* er et kunstnerkollektiv og gjøglerensemble som har seilt på en havgående skute siden 1993.
#*[[Narrenes skip (Russo-roman)|Narrenes skip]]* (*Ship of Fools*) er en prisbelønt science fiction-roman fra 2001, skrevet av Richard Paul Russo.
#*Narrenes skip* (*Narrenshiff*) er navnet på en skulptur i Nürnberg, laget av tyskeren Jürgen Weber
#*Narrenes skip* var en forestilling av gjøglertruppen Stella Polaris i Vestfold.
#*Ship of Fools* er et skuespill av den amerikanske bombemannen Theodore Kaczynski.
#En berømt vitsetegning fra Gary Larsons *Larsons gale verden* (*The Far Side*) viser to tegninger, én av en bil og en annen av et skip, begge fulle av passasjerer.  Bildeteksten er "Narrenes skip" og "Idiotenes bil".

### I musikk
#*Ship of Fools* er en Grateful Dead-sang
#*Ship of Fools* er en Doors-sang
#*Ship of Fools* er en Erasure-sang
#*Ship of Fools* er navnet på et musikkalbum av Tuxedomoon
#*Ship of Fools* er en Robert Plant-sang
#*Ship of Fools* er en World Party-sang
#*Ship of Fools* er en John Cale-sang
#*Ship of Fools* er en sang fra Tsubasa Chronicle
#*Ship of Fools* er en sang fra Soul Asylum
#*Ship of Fools* er navnet på et album av John Renbourn
#*Ship of Fools* er en sang av Van Der Graaf Generator
#Ship of Fools er en sang av Tansads

### I andre sammenhenger
#*Ship of Fools* er et populært britisk, kristent nettsted
#*Narrenes skip* var navnet på en gammel europeisk middelalderskikk å behandle psykisk lidelse på
#*Narrenes skip* var navnet på sted (*Golgafrinchan B Ark*) i hørespillet Haikerens guide til galaksen (*The Hitchhiker's Guide to the Galaxy*)

## Se også
*Narrelitteratur
*Narr
St. Olav videregående skole (Stavanger)

**St. Olav videregående skole** er en videregående skole i Stavanger, og er den største i regionen for studiespesialisering. Skolen tilbyr også International Baccalaureate. Antall skoleplasser er i dag rundt 800, hvilket gjør den til en stor skole i norsk sammenheng. Skolens rektor er Karl Roar Vigmostad. Opptak av nye elever krever et høyt karaktersnitt, sammenliknet med andre videregående skoler i regionen. St.Olav hadde en poenggrense på 45,7 i første inntak i 2022.

Skolen ligger midt i Stavanger, og samler elever fra hele Sør-Rogaland.

Skolen har også tilbudt yrkesfaget Service og Samferdsel, som ble flyttet til Jåttå videregående skoles Hinna-avdeling i 2011. St.Olav ble dermed en ren studiespesialisering og IB-skole.

## Historie

Skolens historie går tilbake til 1921, da Stavanger handelsgymnasium ble grunnlagt. I 1960-årene ble Stavanger handelsskole skilt ut som egen skole, skjønt begge skolene holdt seg til samme bygg. Etter navnereformen i 1976 skiftet handelsskolen navn til Ledaal videregående skole, mens Stavanger handelsgymnasium ble hetende St.Olav videregående skole. Skolene ble slått sammen igjen i 1996, og beholdt navnet *St. Olav*.

## Referanser

## Eksterne lenker

* Skolens hjemmeside
Miskolc

**Miskolc** er den tredje største byen i Ungarn, regionsenter for den nordøstlige delen av Ungarn og hovedsete for Borsod-Abaúj-Zemplén fylke. Miskolc har  innbyggere. (95,7 % ungarere, 2,2 % roma, 0,3 % slovaker, 0,3 % tyskere og 1,5 % andre) 

## Vennskapsbyer
*  Aschaffenburg
*  Cleveland
*  Katowice
*  Kassa
*  Ostrava
*  Tammerfors
*  Vologda
*  Burgas

## Referanser


## Eksterne lenker
*
Park Ji-sung

**Park Ji-sung** (født 1981) er en sørkoreansk tidligere fotballspiller. Han var frem til 2014 midtbanespiller på PSV Eindhoven og var tatt ut til Sør-Koreas landslag i perioden 2000 til 2011.

Han er den første koreaner i Premier League. Park kom til United etter to og halvt år i PSV Eindhoven, hvor han spilte under Sør-Koreas tidligere landslagssjef, Guus Hiddink.
 
Europa fikk for alvor øynene opp for Park Ji-sung i Mesterligaen i 2004/05-sesongen, da nederlenderne bare var sekunder fra å spille seg til finalen på bekostning av AC Milan. Den 9. juli 2012 ble det klart at Park Ji-sung hadde skrevet under på en toårskontrakt med Queens Park Rangers FC. Overgangen fra Manchester United skal ha kostet Queens Park Rangers rundt 5 millioner pund, omtrent 47 millioner norske kroner.

## Karriere som spiller (alle turneringer)
 	

## Referanser


## Eksterne lenker
* 
* Park Ji-sungs profil på united.no
* Park Ji-sungs profil på manutd.com (engelsk)
* QPR complete signing of Man Utd midfielder Park Ji-sung
Manglerud Senter

**Manglerud Senter** er et kjøpesenter i bydel Østensjø i Oslo.  

Senteret hadde i 2011 en omsetning på 717,8 millioner kroner og eies av OBOS Forretningsbygg AS. Senteret ble åpnet den 26. september 1966, og ble da betegnet som et av landets største handelssentrum. Senteret gjennomgikk en større ombygging i 2001. 

Det er totalt 60 leietagere på senteret. 

## Referanser




## Eksterne lenker
* Manglerud Senter – hjemmeside
* Kart - manglerudsenter.no
Vår Frelsers kirke

**Vår Frelsers kirke** kan vise til flere kirker:

## Norge
* Oslo domkirke (tidl. Vår Frelsers kirke)
* Drøbak kirke, også kjent som Vår Frelsers kirke
* Vår Frelsers kirke (Fillan) i Fillan
* Vår Frelsers kirke (Haugesund) i Haugesund
* Vår Frelsers kirke (Mo i Rana) i forstaden Selfors i Mo i Rana
* Vår Frelsers kirke (Farsund) i Farsund

## Danmark
* Vor Frelsers kirke (København)

## Grønland
* Vår Frelsers kirke (Nuuk) i Nuuk på Grønland
Narr

**Narr** var tidligere en utkledt klovn eller gjøgler ved et kongelig eller fyrstelig hoff. Opprinnelsen er usikker, men hoffnarrer omtales både i det antikke Hellas og i den muslimske verden. 

Moderne forestillinger om narrer stammer særlig fra kristne og folkelige  skikker og forestillinger i Europas middelalder. Narren representerte menneskenaturens dumhet, galskap og barnslige naivitet. Samtidig stod narren for en dobbelthet, idet skikkelsen også kunne være vis. Drakten ble ofte framstilt med todelt fargemønster, såkalt mi-parti, som var mote på 1300- og 1400-tallet, og tallet 11 var narrens magiske tall. Teologiske forestillinger om «den hellige dåren» og Jesu uskyld, både som spedbarn og seinere som sonoffer på korset, førte til folkelige festligheter med karnevalistiske seremonier og hyllester av den uskyldige idioten, som under narrenes fest. Tilsvarende var det fram til 1500-tallet en årlig eselfest til minne om det uskyldige eselet fra bibelfortellingen om flukten til Egypt. Narrelueenes lange «horn» er en etterlevning etter eselmasker og hodeplagg med eselører, symboler på dumhet og tåper. Narrenes skip er en middelaldersk allegori som forestiller et skip fullt av mennesker som driver som narrer uten styring, mål og mening. Feiringer og markeringer der narren er sentral, kan også forstås som et nødvendig frirom med utløp for villskap, lek og fantasi, og en anledning for indirekte kritikk av autoriteter, i en verden og hverdag som var strengt regelstyrt. 

Betegnelsen narr blir i dag ofte brukt som et skjellsord om en narraktig, det vil si innbilsk eller dum, person.



Fil:Jheronimus_Bosch_011.jpg|Allegorien «Narrenes skip» malt av Hieronymus Bosch ca. 1495.
Fil:WillSommers engraving 300dpi.jpg|Radering fra 1800-tallet som viser Will Summers, den engelske kong Henrik VIIIs hoffnarr.
Fil:Schalksnarr.jpg|*Der Schalcksnarr* («tøysenarr»), trensitt fra Jost Ammans *Ständebuch* (1568). Narren har narredrakt og narresepter.
Fil:Diego Velázquez – El bufón el Primo (Museo del Prado, 1644).jpg|Den spanske hoffnarren Sebastián de Morra malt av Diego Velázquez i 1636.

Fil: Joker red 02.svg|Jokeren i spillkort har siden 1890-tallet blitt prydet med tegningen av en hoffnarr med hetteformet narrelue.


## Se også
* Klovn
* Gjøgler
* Skald
* Joker
* Hoff
* Narrenes skip
* Narrefest, folkelig fest i middelalderen avholdt i januar da en parodierte den kristne gudstjenesten og geistligheten
* Narrelitteratur
* Aprilsnarr
* Narrelue
* Goliardene, geistlige narrer

## Referanser

## Eksterne lenker
*